मधेशी आयोग गठन, सेनामा मधेशीको सामूहिक प्रवेश, राज्यको हरेक अंगमा जनसंख्याको आधारमा पहुँच हुनुपर्ने लगायतका मुद्दाहरू मधेशी नेताका लागि बहसको विषय हुनुपर्ने हो । मुद्दाबाट बाहिर गएर टिकाटिप्पणी गर्नु भनेको मधेशसँग बेइमानी गर्नु हो । अहिले संविधान कार्यान्वयनको समय रहेकोले संविधान संशोधन गराइकन मधेशका विषयवस्तुहरू कसरी समावेश गराउने भन्ने कुरामा मधेशकेन्द्रित दलहरू एकजुट भएर लाग्नुपर्ने आवश्यकता छ ।
